biswa921/hiwiki-latest-pages-articles-raw huggingface dataset:
यूराल नदी

thumb|230px|विमान से ली गई काज़ाख़स्तान में यूराल नदी की एक तस्वीर
thumb|230px|कैस्पियन सागर में यूराल नदी की विचित्र ऊँगली-जैसी डेल्टा (नदीमुख)
यूराल नदी (अंग्रेज़ी: Ural), उराल नदी (रूसी: Урал) या झ़ायक नदी (रूसी: Жайық) रूस और काज़ाख़स्तान से बहने वाली एक नदी है। यह यूराल पहाड़ों के दक्षिणी भाग में उत्पन्न होती है और १,५११ किमी के लम्बे सफ़र के बाद कैस्पियन सागर में मिल जाती है। वोल्गा नदी और डैन्यूब नदी के बाद यह यूरोप की तीसरी सबसे लम्बी नदी है। कैस्पियन सागर के लिए यह वोल्गा नदी के बाद दूसरा सबसे मुख्य जलस्रोत है।
 
 झ़ायक का उच्चारण 
'झ़ायक' शब्द में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द और हिन्दी के अझ़दहा शब्द के 'झ़' से मिलता है।

 नदीमार्ग 
यूराल नदी यूराल पर्वतों के क्रुगलाया पहाड़ की ढलान पर शुरू होती है जो राजनैतिक रूप से रूस के बश्कोरतोस्तान प्रान्त में स्थित है। यहाँ इसकी चौड़ाई ६०-८० मीटर है। फिर यह नीचे याइक दलदली क्षेत्र में आ जाती है जहाँ इसकी चौड़ाई बढ़कर ५ किमी हो जाती है। फिर यह रूस के माग्नीतोगोर्स्क शहर से गुज़रती है जो चेल्याबिन्स्क ओब्लास्त में है। इसके किनारे अब पत्थरीले और गहरे हो जाते हैं। फिर यह ओरेनबूर्ग ओब्लास्त के ओर्स्क शहर से गुज़रती हुई अचानक पश्चिम का रुख़ करती है और गूबरलिन्स्क पहाड़ों में एक तंग घाटी से निकलती है जिसके बाद यह काज़ाख़स्तान के उरल (उराल्स्क) शहर से निकलती है। इसके बाद यह सीधा दक्षिण की ओर चलती हुई पश्चिमी काज़ाख़स्तान प्रान्त और अतिराऊ प्रान्त से गुज़रती है। अब इसकी धार बंटकर बहुत सी उपधाराएँ और झीलें बनाती है, जिनमें याइक धारा और ज़ोलोतोय धारा प्रमुख हैं। इन दोनों से यहाँ एक विशाल आर्द्र इलाक़ा (घास और पौधों से भरा हुआ क्षेत्र जहाँ बहुत कम गहराई का पानी फैला हुआ हो) बनता है। इसमें बहुत से पक्षी, जानवर, मछलियाँ और वनस्पति पनपते हैं। कैस्पियन सागर में यूराल नदी की डेल्टा का एक अजीब-ग़रीब लम्बी ऊँगली जैसा आकार है।The Caspian Sea Environment­ , A. G. Kosti︠a︡noĭ and A. Kosarev, Birkhäuser, 2005, ISBN 978-3-540-28281-5, ... In the delta of the Ural River, the principal node of its channel network is represented by the site of splitting the river into two major channels - the Yaik Channel consisting of a system of individual streams and the Zolotoi Channel ...

 इन्हें भी देखें 
 यूराल पर्वत
 कैस्पियन सागर
 बश्कोरतोस्तान

 सन्दर्भ 

श्रेणी:रूस की नदियाँ
श्रेणी:क़ाज़ाक़्स्तान की नदियाँ
श्रेणी:यूरोप की नदियाँ
श्रेणी:सीमावर्ती नदियाँ
ड्वेन जॉनसन

ड्वेन डगलस जॉनसन (, जन्म २ मई १९७२) जो अपने अखाड़े के नाम द रॉक से जाने जाते हैं, एक अमरीकी फ़िल्म अभिनेता व कुश्तीबाज है जो डब्लूडब्लूई के रॉ ब्रैंड के तहत आते हैं। उन्हें अक्सर ड्वेन 'द रॉक' जॉनसन के नाम से प्रेषित किया जाता है।

जॉनसन एक कॉलेज फुटबाल खिलाडी थे। १९९१ में वे यूनिवर्सिटी ऑफ मायामी की राष्ट्रिय चैम्पियनशिप दिम का हिसा रहे। बाद में उन्होंने काल्गैरी स्टैम्पेडेर्स की ओर से कनेडियाई फूटबाल लीग में खेला पर उन्हें १९९५ में दो महीनों के लिए प्रतिबंधित कर दिया गया। इसके परिणाम स्वरूप उन्होंने अपने दादा पिटर मैविया और पिता रॉकी जॉनसन की तरह कुश्तीबाज बनने का निर्णय लिया। उन्हें विश्व मनोरंजन कुश्तेबाजी (WWE) से लोकप्रियता हासिल हुई जिसे उस वक्त विश्व कुश्तीबाजी संघ (WWF) के नाम से जाना जाता था। जॉनसन को जल्द ही "रॉकी मैविया" के नाम से एक अच्छे किरदार के रूप में पेश किया गया और बाद में उन्होंने "द रॉक" का नाम रख लिया। डब्लूडबलूएफ से जुडने के दो साल बाद ही उन्होंने डब्लूडबलूएफ प्रतियोगिता जित ली और कंपनी के इतिहास में सर्वाधिक लोकप्रिय कुश्तीबाज बन गए।

जॉनसन को अबतक के महान कुश्तीबाजों में से एक माना जाता है। उन्होंने कुल १६ प्रतियोगिताएं जीती है जिसमे नौ विश्व हेवीवेट प्रतियोगिता, दो डब्लूडबलूएफ अंतर्खंडीय प्रतियोगिताएं और पाँच बार डब्लूडबलूएफ टैग टीम प्रतियोगिताएं शामिल है।

जॉनसन की आत्मकथा द रॉक सेज़... जिसे उन्होंने जों लेडन के साथ मिलकर लिखा था, को २००० में प्रकाशित किया गया। पुस्तक न्यू यार्क की सर्वश्रेष्ठ बिकने वाली किताबों की सूची में कई हफ्तों तक बनी रही। जॉनसन का अभिनेता के रूप में मुख्य किरदार २००२ में बनी द स्कोर्पियन किंग फ़िल्म में था। अपनी इस भूमिका के लिए उन्हें एक नए अभिनेता को अबतक दी गई सबसे अधिक रकम, $५५ लाख, मिली।  इसके बाद उन्होंने कई हिट फ़िल्मों में काम किया जिनमे जुमान जी,  द रनडाउन, बी कूल, वाकिंग टाल, ग्रिडआयरन गैंग, द गेम प्लैन, गेट स्मार्ट, रेस तीसरी दुनिया तक, प्लैनेट 51, टूथ फेरी, डूम, द ऑदर गाईज़, फास्टर और हाल ही में रिलीज़ हुए फ़ास्ट फाइव शामिल है जिसमे उन्होंने विन डीज़ल और पौल वाकर के साथ काम किया है।8954920619

इन्हें भी देखें
 डकोटा जॉनसन
 जॉनी डेप
 जॉन सीना
 टॉम हैंक्स
 लियोनार्डो डिकैप्रियो

 सन्दर्भ 

 बाहरी कड़ियाँ 
जॉनसन￼

डवेन् जॉनसन जैसे लोकप्रिय कलाकार बनने का तरीका
यूराली भाषा-परिवार

thumb|230px|विभिन्न यूराली भाषाओँ का विस्तार
यूराली भाषाएँ (अंग्रेज़ी: Uralic languages) लगभग ३५ भाषाओं का एक भाषा-परिवार है जिनकी मूल भाषा यूरोप और एशिया की सरहद पर स्थित यूराल पहाड़ों के क्षेत्र में जन्मी मानी जाती है। दुनिया भर में लगभग २.५ करोड़ लोग यूराली भाषाएँ बोलते हैं और इस भाषा परिवार की मुख्य भाषाएँ हंगेरियाई, फ़िनिश, एस्टोनियाई, सामी भाषाएँ, मरी और उदमुर्ति हैं। इस भाषा परिवार की दो मुख्य शाखाएँ हैं: सामोयेदी भाषाएँ (जो यूराल पहाड़ों के इर्द-गिर्द बोली जाती हैं) और फ़िनो-ऊग्रिक भाषाएँ (जिसमें फ़िनिश और हंगेरियाई शामिल हैं)। कभी-कभी पूरे यूराली भाषा परिवार को भी 'फ़िनो-ऊग्रिक परिवार' बुला दिया जाता है।The Uralic language family: facts, myths and statistics , Angela Marcantonio, Wiley-Blackwell, 2002, ISBN 978-0-631-23170-7

 इन्हें भी देखें 
 भाषा परिवार
 फ़िनिश भाषा
 यूराल पर्वत

 सन्दर्भ 

*
श्रेणी:यूरोप की भाषाएँ
श्रेणी:एशिया की भाषाएँ
श्रेणी:भाषा-परिवार
चग़ताई ख़ानत

thumb|240px|१३वीं सदी में चग़ताई ख़ानत और उसके पड़ोसी
चग़ताई ख़ानत (मंगोल: Цагадайн улс, त्सगदाई उल्स; अंग्रेज़ी: Chagatai Khanate) एक तुर्की-मंगोल ख़ानत थी जिसमें मध्य एशिया के वे क्षेत्र शामिल थे जिनपर चंगेज़ ख़ान के दूसरे बेटे चग़ताई ख़ान का और उसके वंशजों का राज था। आरम्भ में यह ख़ानत मंगोल साम्राज्य का हिस्सा मानी जाती थी लेकिन आगे चलकर पूरी तरह स्वतन्त्र हो गई। अपने चरम पर यह अरल सागर से दक्षिण में आमू दरिया से लेकर आधुनिक चीन और मंगोलिया की सरहद पर अल्ताई पर्वतों तक विस्तृत थी। यह सन् १२२५ से लेकर किसी-न-किसी रूप में १६८७ तक चली। इस ख़ानत के चग़ताई शासक कभी तो तैमूरी राजवंश से मित्रता करते थे और कभी उनसे लड़ते थे। १७वीं सदी में जाकर उइग़ुर नेता आफ़ाक़ ख़ोजा और उनके वंशजों ने पूरे चग़ताई इलाक़े पर क़ब्ज़ा कर के इस ख़ानत को समाप्त कर दिया।A Historical Atlas of Uzbekistan, Aisha Khan, The Rosen Publishing Group, 2003, ISBN 978-0-8239-3868-1, ... The Chagatai khanate controlled the central Asian heartland for the next century ...

 परिचय 
चिंगेज खाँ के द्वितीय पुत्र चगताई के नाम पर १३वीं १४वीं शताब्दी में मध्य एशिया के मंगोल शसक का एक वंश। इसका राजनीतिक इतिहास आरंभ होता है चिंगेज खाँ की मध्य एशिया (१२२० ई.) की विजय के पश्चात्, जब उसने चगताई को, जिसका शिविर उत्तर में ईला नदी के निकट कबायली प्रदेश में था, सिक्यांग ओर ट्रासोक्सियना की भूमि निर्दिष्ट की, चगताई की मृत्यु के पश्चात् (१२४२) उसके उत्तराधिकारी, खानों द्वारा (मंगोल शासक), इस खंड के अधीन शासक माने जाते रहे। मंगू (मोके) खान की मृत्यु के पश्चात् (१२५९) जब मंगोल साम्राज्य की एकता नष्ट हो गई, उकदई खाँ के पोते खैदू (कैदू) (१२६९-१३०१) ने मध्य एशिया में अपनी शक्ति स्थािपित की और चगताई शासक तुआ (दुआ) (१२८२-१३०६) ने, जो मुसलमान था, खैदू के पुत्र चाप्सू के आधिपत्य को सन् १३०५ में समाप्त कर दिया। तभी से चगताई शासक स्वतंत्र खान हो गए। शीघ्र ही अपने गृहसंघर्षों के कारण उनकी शक्ति क्षीण हो गई और तर्याशीरिन (१३२६-३४) की मृत्यु के पश्चात् उनका राज्य छिन्न भिन्न हो गया। महान विजेता तैमूर (१३७०-१४०५) ने वस्तुत: इस वंश को हटा दिया, यद्यपि उसने और उसके प्रारंभिक उत्तराधिकारियों ने चगताई वंशजों को अपना खान बनाए रखा। परंतु तुगलक तैमूर (१३४२-६३) ने सिक्यांग में चगताई शासकों की एक नवीन शाखा स्थापित की जिसने १६वीं शताब्दी के अंत तक अपना शासन स्थापित रखा। बाबर (जो भारतीय मुगल वंश का संस्थापक था) की माँ, इसी वंश की राजकन्या थी। इसी कारण मुगल स्वयं को चगताई वंश से संबंधित बतलाते हैं।

 इन्हें भी देखें 
 ख़ानत
 चग़ताई ख़ान
 मंगोल साम्राज्य

 सन्दर्भ 

श्रेणी:मंगोल इतिहास
श्रेणी:मध्य एशिया का इतिहास
चग़ताई भाषा

thumb|240px|मुग़ल सम्राट बाबर की बाबरनामा नामक जीवनी चग़ताई तुर्की में ही लिखी गई थी
चग़ताई भाषा (उज़बेक: , अंग्रेज़ी: Chagatai) एक विलुप्त तुर्की भाषा है जो कभी मध्य एशिया के विस्तृत क्षेत्र में बोली जाती थी। बीसवी सदी तक इसकी बोलचाल तो बंद हो चुकी थी लेकिन इसे एक साहित्यिक भाषा के रूप में फिर भी प्रयोग किया जा रहा था। भारतीय उपमहाद्वीप में मुग़ल साम्राज्य के शुरुआती सम्राटों की मातृभाषा भी चग़ताई तुर्की ही थी और बाबर ने अपनी प्रसिद्ध 'बाबरनामा' जीवनी इसी भाषा में लिखी थी।Uzbekistan: the golden road to Samarkand, Calum MacLeod, Bradley Mayhew, Odyssey, 2008, ISBN 978-962-217-795-6, ... The colourful literature of the Baburnama reveals his deep interest in people and art. He wrote fondly of the natural and architectural beauties of Ferghana, Samarkand and Kabul. In verses of Chagatai Turkish he ranks high after Alisher ... आधुनिक काल में उज़बेक भाषा और उइग़ुर भाषा चग़ताई के सबसे क़रीब हैं। उज़बेक लोग चग़ताई को अपनी भाषा की पूर्वजा मानते हैं और उसे अपनी धरोहर का एक अहम भाग भी मानते हैं।One thousand languages: living, endangered, and lost , Peter Austin, University of California Press, 2008, ISBN 978-0-520-25560-9, ... Uzbek is based on the Chagatai literary language, used in Central ... The national poet Ali Sher Navoi wrote in Chagatai ...

 भाषा का नाम 
चग़ताई भाषा का नाम मध्यकालीन चग़ताई ख़ानत पर पड़ा है जिसके क्षेत्र में यह बोली जाती थी। इस ख़ानत का नाम स्वयं मंगोल साम्राज्य के संस्थापक चंगेज़ ख़ान के दूसरे बेटे चग़ताई ख़ान पर पड़ा था। 'चग़ताई' शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 अली-शीर नवोई 
चग़ताई भाषा के सबसे प्रसिद्ध कवि मीर अली-शीर नवोई रहे थे जिन्होनें चग़ताई और फ़ारसी की गहरी तुलना करी थी और चग़ताई को फ़ारसी से कहीं अधिक अच्छी भाषा घोषित किया था। वे उज़बेकियों में इतने प्रसिद्ध हैं कि चग़ताई को कभी-कभी 'नवोई की भाषा' बुलाया जाता है। आधुनिक उज़बेकिस्तान के नवोई शहर और नवोई प्रान्त के नाम उन्ही के नाम पर रखे गए हैं।Merriam-Webster's encyclopedia of literature, Merriam-Webster, 1995, ISBN 978-0-87779-042-6, ... Nava'i's mastery of the eastern Turkic Chagatai language was such that it came to be known as "the language of Nava'i." He remains a well-known figure in Uzbekistan, and some of his poetry can be found in popular Uzbek folk songs ...

 इन्हें भी देखें 
 चग़ताई ख़ानत
 चग़ताई ख़ान
 मुग़ल साम्राज्य

 सन्दर्भ 

श्रेणी:उज़्बेकिस्तान
श्रेणी:मध्य एशिया की भाषाएँ
श्रेणी:तुर्की भाषाएँ
श्रेणी:विलुप्त भाषाएँ
श्रेणी:मुग़ल साम्राज्य
श्रेणी:स्वर सहयोगी भाषाएँ
ख़ोक़न्द

thumb|230px|ख़ोक़न्द में ख़ान का महल
ख़ोक़न्द (उज़बेक: Қўқон, ताजिकी: Хӯқанд, फ़ारसी: , अंग्रेज़ी: Kokand) मध्य एशिया में पूर्वी उज़्बेकिस्तान के फ़रग़ना प्रान्त में स्थित एक शहर है। यह फ़रग़ना वादी के दक्षिण-पश्चिमी छोर पर क़ायम है। ख़ोक़न्द उबेकिस्तान की राजधानी ताशकंद से २२८ किमी दक्षिण-पूर्व में, अन्दीझ़ान शहर से ११५ किमी पश्चिम में और फ़रग़ना शहर से ८८ किमी पश्चिम में स्थित है। इसे कभी-कभी 'हवाओं का शहर' या 'जंगली सूअर का शहर' भी बुलाया जाता है। ख़ोक़न्द कुछ बहुत ही ऐतिहासिक और महत्वपूर्ण व्यापर मार्गों पर स्थित है। एक तो यहाँ से पहाड़ों से होता हुआ पश्चिमोत्तर में ताशकंद को जाता है और दूसरा पश्चिम में ख़ुजन्द की ओर। फ़रग़ना वादी में यातायात का यह एक मुख्य पड़ाव है। सन् १९९९ की जनगणना में इसकी आबादी १,९२,५०० अनुमानित की गई थी।Central Asia: Kazakhstan, Tajikistan, Uzbekistan, Kyrgyzstan, Turkmenistan , Bradley Mayhew, Lonely Planet, 2007, ISBN 978-1-74104-614-4, ... As the valley's first significant town on the road from Tashkent, Kokand is a gateway to the region and stopping point for many travellers. With an architecturally interesting palace ... This was the capital of the Kokand khanate in the 18th and 19th centuries and the valley's true 'hotbed' in those days ...Uzbekistan: the golden road to Samarkand, Calum MacLeod, Bradley Mayhew, Odyssey, 2008, ISBN 978-962-217-795-6, ... Kokand (Qo'qon) Defined as the 'town of the boar' or the more enigmatic 'city of winds' ...

 इन्हें भी देखें 
 फ़रग़ना प्रान्त
 फ़रग़ना वादी
 उज़्बेकिस्तान

 सन्दर्भ 

श्रेणी:फ़रग़ना वादी
श्रेणी:फ़रग़ना प्रान्त
श्रेणी:उज़्बेकिस्तान के नगर
श्रेणी:मध्य एशिया के शहर
मोंगके ख़ान

300px|right|thumb|गद्दी पर विराजमान मोंगके ख़ान से मिलते कुछ फ़रियादी
मोंगके ख़ान (मंगोल: Мөнх хаан, मोन्ख़ ख़ान; अंग्रेज़ी: Mongke Khan; १० जनवरी १२०९ – ११ अगस्त १२५९) मंगोल साम्राज्य का चौथा ख़ागान (सबसे बड़ा ख़ान शासक) था। उसने १ जुलाई १२५१ से ११ अगस्त १२५९ में हुई अपनी मृत्यु तक शासन किया। मोंगके ख़ान मंगोल साम्राज्य से संस्थापक चंगेज़ ख़ान का पोता और उसके सबसे छोटे बेटे तोलुइ ख़ान का बेटा था। उसकी माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि मोंगके मंगोल साम्राज्य का ख़ागान बन सका। मोंगके के नेतृत्व में मंगोलों ने ईराक और सीरिया पर आक्रमण करके उन्हें अपने राज का हिस्सा बनाया। आधुनिक वियतनाम और (दक्षिणी चीन स्थित) नानझाओ राज्य भी मंगोलों के अधीन लाया गया। मोंग्के की मृत्यु के बाद उसका भाई कुबलई ख़ान साम्राज्य का अगला ख़ागान बना।Focus on World History: The Era of Expanding Global Connections: 1000-1500, Kathy Sammis, Walch Publishing, 2002, ISBN 978-0-8251-4369-4, ... As a widow, Sorqoqtani cared for and protected her sons, their children and grandchildren, and the great princes and soldiers who had served Chinggis Khan and Tolui Khan and were now attached to her sons ...The role of women in the Altaic world: Permanent International Altaistic Conference, 44th meeting, Walberberg, 26-31 अगस्त 2001, Otto Harrassowitz Verlag, 2007, ISBN 978-3-447-05537-6, ... After the death of Tolui Khan in the 1 3th century, his queen, Sorqaytani ruled alone for a short period ...

 इन्हें भी देखें 
 तोलुइ ख़ान
 सोरग़ोग़तानी बेकी

 सन्दर्भ 

श्रेणी:चीन का इतिहास
श्रेणी:मंगोल इतिहास की हस्तियाँ
श्रेणी:मंगोल साम्राज्य के ख़ागान
श्रेणी:मंगोल इतिहास
ख़ोतान विभाग

thumb|240px|चीन के शिंजियांग प्रांत (नारंगी रंग) में स्थित ख़ोतान विभाग (लाल रंग)
thumb|240px|ख़ोतान विभाग के ज़िले: (१) ख़ोतान शहर (२) ख़ोतान ज़िला (३) क़ाराक़ाश ज़िला (४) गूमा (पिशान) ज़िला (५) लोप ज़िला (६) चिरा ज़िला (७) केरीया ज़िला (८) निये (मिनफ़ेंग) ज़िला
ख़ोतान विभाग या होतान विभाग (उईग़ुर: , ख़ोतेन विलायती; चीनी: 和田, हेतियान दीचू; अंग्रेजी: Hotan Prefecture, होटान प्रीफ़ॅक्चर) चीन के शिंजियांग प्रांत का एक प्रशासनिक विभाग है।Eurasian crossroads: a history of Xinjiang , James A. Millward, Columbia University Press, 2007, ISBN 978-0-231-13924-3 ख़ोतान विभाग का कुल क्षेत्रफल २,४७,८०० लाख वर्ग किमी है (यानी भारत के उत्तर प्रदेश राज्य से ज़रा बड़ा)। सन् २००३ की जनगणना में इस विभाग की आबादी १८.५ लाख अनुमानित की गई थी (यानी इन्दौर शहर की आबादी से ज़रा कम)। ख़ोतान विभाग की राजधानी ख़ोतान शहर है। इस विभाग का कुछ इलाक़ा भारत के अक्साई चिन क्षेत्र का भाग है, जो १९५० के दशक से चीन के क़ब्ज़े में है लेकिन जिसे भारत अपनी धरती का अंग मानता है।China's changing map: national and regional development, 1949-71, Theodore Shabad, Taylor & Francis, 1972

 इन्हें भी देखें 
 शिनजियांग प्रांत
 ख़ोतान शहर
 अक्साई चिन

 सन्दर्भ 

श्रेणी:ख़ोतान विभाग
श्रेणी:शिंजियांग
श्रेणी:शिंजियांग के विभाग
श्रेणी:अक्साई चिन
यारकन्द नदी

thumb|240px|तारिम नदी के जलसम्भर क्षेत्र का नक़्शा जिसमें यारकन्द नदी नज़र आ रही है
यारकन्द नदी (उईग़ुर: , चीनी: 叶尔羌河, अंग्रेजी: Yarkand River) मध्य एशिया में चीन के शिनजियांग प्रांत में बहने वाली एक नदी है। यह शिनजियांग के काश्गर विभाग में काराकोरम पहाड़ों में उत्पन्न होती है। कुछ दूरी में इसमें शक्सगाम नदी (जिसे केलेचिन नदी और मुज़ताग़ नदी के नामों से भी जाना जाता है) आकर विलय करती है। यहाँ के स्थानीय किरगिज़ लोग इस इलाक़े की यारकन्द नदी को रस्काम नदी के नाम से जानते हैं। आगे चलकर यह नदी तारिम नदी में विलय हो जाती है। अपनी शुरुआत से तारिम नदी में विलय तक यारकन्द नदी लगभग ९७० किमी (६०० मील) लम्बी है।China's water crisis, Jun Ma, EastBridge, 2004, ISBN 978-1-891936-27-2, ... the Yarkand River (the 970- kilometer-long stream at the head of the Tarim that rises out of the Karakoram mountains in nearby Kashmir) ...

 इन्हें भी देखें 
 तारिम नदी
 शिनजियांग

 सन्दर्भ 

श्रेणी:शिंजियांग
श्रेणी:शिंजियांग की नदियाँ
श्रेणी:चीन की नदियाँ
श्रेणी:मध्य एशिया की नदियाँ
शक्सगाम नदी

thumb|230px|शक्सगाम नदी काराकोरम पर्वतों के यहाँ दिख रहे उत्तरपूर्वी क्षेत्र से उत्पन्न होती है
शक्सगाम नदी (चीनी: 沙克斯干河, अंग्रेजी: Shaksgam River) सुदूर उत्तरी कश्मीर के काराकोरम पर्वतों से उभरने वाली एक नदी है जो यारकन्द नदी की एक उपनदी भी है। शक्सगाम नदी को केलेचिन नदी और मुज़ताग़ नदी के नामों से भी जाना जाता है। यह काराकोरम शृंखला की गाशेरब्रुम, उरदोक, स्ताग़र, सिन्ग़ी और क्याग़र हिमानियों (ग्लेशियरों) से शुरू होती है और फिर शक्सगाम वादी में काराकोरम शृंखला के साथ-साथ पश्चिमोत्तरी दिशा में चलती है।Natural dams and outburst floods of the Karakoram Himalaya , K. Hewitt, Hydrological Aspects of Alpine and High Mountain Areas, Vol. 138, 1982 इसमें शिमशाल ब्रल्दु नदी और फिर ओप्रांग नदी का विलय होता है और इन दोनों संगमों के बीच में शक्सगाम नदी पाकिस्तान और चीन के आपसी समझौते के अनुसार उन दोनों देशों के बीच की अंतरराष्ट्रीय सीमा है। भारत इस बात से पूरा इनकार करता है और इस पूरे क्षेत्र को अपने जम्मू और कश्मीर राज्य का हिस्सा मानता है। सर्दियों में पास के शिमशाल गाँव के लोग इस क्षेत्र का प्रयोग अपने मवेशी चराने के लिए करते हैं और यह तारिम द्रोणी में स्थित इकलौता पाकिस्तान-नियंत्रित इलाक़ा है।Himalayan rivers, lakes, and glaciers , Sharad Singh Negi, Indus Publishing, 1991, ISBN 978-81-85182-61-2, ... Shaksgam River: This river drains the extreme northern part of Ladakh, lying to the north of the Karakoram range. The Shaksgam river is also known as the Mutzgam river. It rises as two channels from the north-western flank of the famous Siachen glacier ...

 इन्हें भी देखें 
 यारकन्द नदी
 गिलगित-बलतिस्तान

 सन्दर्भ 

श्रेणी:मध्य एशिया की नदियाँ
श्रेणी:पाकिस्तान की नदियाँ
श्रेणी:चीन की नदियाँ
श्रेणी:भारत की नदियाँ
श्रेणी:भारत के क्षेत्रीय विवाद
श्रेणी:चीन के क्षेत्रीय विवाद
श्रेणी:चीन-पाकिस्तान सीमा
गेलुगपा

300px|right|thumb|कालचक्र मंत्र 

गेलुग या गेलुगपा एक बौद्ध सम्प्रदाय है। 

 परिचय 
पूर्वी तिब्बत के अम्दो निवासी छोंखपा और लोझंग रक्पा ने गेलुगपा संप्रदाय की स्थापना की। 1409 ई में मध्य तिब्बत में गदेन मठ की स्थापना की। इस कारण यह संप्रदाय पहले गदेन फिर गदेनपा कहलाने लगा।

इस प्रकार यह संप्रदाय 600 वर्ष पुराना हो चुका है। इसका अर्थ होता है कि विस्तृत सूझबूझ तथा संगठित करने की अतुलनीय शक्ति वाला। छोंखपा का जन्म अम्दो प्रांत के छौंख-पा घाटी में हुआ था, जिसके कारण उन्हें इसी नाम से पुकारा जाने लगा।

इन्होंने सर्वप्रथम तीसरे करमपा से शिक्षा ग्रहण की तथा बाद में छोजे दोन्ड्रेप रिनपोछे से। 16 वर्ष की आयु में कश्मीर के साक्यश्री परंपरा में प्रव्रज्या ग्रहण किया व पंथ के गुरु रीडवा झोनू लोदरो से माध्यमिक और अभिधम्म का अध्ययन किया।

बुस्तोन के शिष्य से तंत्र भी सीखा। छोंखपा की प्रसिद्धि तिब्बत के प्रख्यात विद्वान के रूप में है। वे ज्यादा समय संगठन को मजबूत करने व बौद्ध संघ की बुराइयों को दूर करने में ही बिताया। सूत्र और तंत्र आधारित कई रचनाएं कीं।

छोंखपा के बाद ग्यालशल्जे व छेद्रुपजे क्रमश उत्तराधिकारी बने। इन तीनों के बाद गदेन संप्रदाय के वरिष्ठ विद्वान को मठ की गद्दी मिलने की परंपरा शुरू हुई तथा वे ही संप्रदाय के मुखिया भी बनते थे।

गेलुगपा अतिश दीपंकर श्री ज्ञान द्वारा निर्धारित परंपराओं का पालन करते हैं। इसके अतिरि चार तंत्रों-क्रिया योग, चर्या योग, योग तंत्र व अनुत्तर योग का भी पालन करते हैं। इस संप्रदाय में दिनांग व धर्मकीर्ति के न्याय, मैत्रेयनाथ और असंग के प्रज्ञापारमिता सूत्र, नागार्जुन व चंद्रकीर्ति के माध्यमिक, वसुबंधु व असंग के अभिधर्म तथा गुणप्रभा द्वारा रचित विनय प्रमुख ग्रंथ है, जिस पर इनकी आध्यात्मिक व दर्शन टिका है।

तंत्र अंतर्गत गुह्य समाज, सम्बर, वज्रभैरव, हेवज्र, कालचक्र व वज्रयोगिनी प्रमुख कृतियां हैं, जिनका अध्ययन विशेष रूप से इस संप्रदाय द्वारा किया जाता है। इस संप्रदाय ने अवतार पर आधारित गु परंपरा को स्वीकार किया। इसी परंपरा के आधार पर वर्तमान दलाई लामा 14वें हैं। इनका अवतारवाद कभी विवाद में नहीं आया।

 बाहरी कड़ियाँ 

 His Holiness the Dalai Lama
 H.H। the Dalai Lama's Namgyal Monastery
 Dictionary definition of Geluk
 Kadhampa invites Dalai Lama come back to join Kadhampa

श्रेणी:तिब्बती बौद्ध धर्म के सम्प्रदाय
*
ऐन्ड्रयू जैकसन

ऐन्ड्रयू जैकसन (Andrew Jackson, जन्म: १५ मार्च १७६७, देहांत: ८ जून १८४५) संयुक्त राज्य अमेरिका के सातवे राष्ट्रपति थे। वह इस पद पर १८२९ से १८३७ के काल में रहे जिसमें उन्होंने दो दफ़ा चुनाव जीतकर चार-चार साल की दो मियादें पूरी करीं। वह एक राजनेता और सैनिक नेता थे जिन्होनें मूल अमेरिकी आदिवासियों और ब्रिटिश सेना के विरुद्ध युद्ध लड़े और जीते। उन्होंने अमेरिका की केन्द्रीय सरकार को मज़बूत किया, मूल अमेरिकी आदिवासियों की ओर क्रूरता दिखाकर उन्हें अपने निवास-क्षेत्रों से निकलवाया और नागरिकों का पक्ष लेते हुए सरकारी अफ़सरशाही को कमज़ोर किया।Andrew Jackson , Robert V. Remini, Wesley K. Clark, Macmillan, 2009, ISBN 978-0-230-61755-1

 इन्हें भी देखें 
 संयुक्त राज्य अमेरिका

 सन्दर्भ 

श्रेणी:अमेरिका के राष्ट्रपति
बौद्ध ग्रंथ

right|thumb|250px|म्यांमार के कुथोदा में विश्व की सबसे बड़ी पुस्तक (शिलालेख)
बौद्ध धर्म और बौद्ध दर्शन से संबन्धित ग्रंथ प्रागैतिहासिक काल से लिखे गये हैं। ये संस्कृत, पालि तथा अन्य कई भाषाओं में लिखे या अनूदित किये गये हैं। 
center|450px|thumb|तीन मुख्य बौद्ध सम्प्रदाय

 इन्हें भी देखें 
 पालि भाषा का साहित्य
 त्रिपिटक

 बाहरी कड़ियाँ 
 Online Dharma Libraries
 The Buddhist Text Translation Society
 Pali Canon in English translation (incomplete)। 
 Beyond the Tipitaka: A Field Guide to Post-canonical Pali Literature
 Bibliography of Indian Philosophy, Karl Potter; includes lists of available translations and known or estimated dates of composition of many Buddhist sutras.
 How old is the Suttapiṭaka? The relative value of textual and epigraphical sources for the study of early Indian Buddhism by Alexander Wynne, St John's College, Oxford University, 2003.
 History of early Buddhism in Sri Lanka, The Mahawansa
कैसिनी-होयगेन्स

thumb|230px|शनि और उसके छल्लों के आगे कैसिनी शोध यान का काल्पनिक चित्रण
कैसिनी-होयगेन्स (Cassini-Huygens) एक अंतरिक्ष यान मिशन है जो सन् २००४ से हमारे सौर मंडल के दूसरे सबसे बड़े ग्रह शनि और उसके प्राकृतिक उपग्रहों का अध्ययन कर रहा है। यह १९९७ में पृथ्वी से रोकेट के ज़रिये छोड़ा गया और इस मिशन में शनि के इर्द-गर्द कक्षा (ऑरबिट) में घूमने वाला एक कृत्रिम उपग्रह और शनि के सबसे बड़े चन्द्रमा टाइटन पर उतरना वाला एक यान शामिल थे। टाइटन पर उतरने वाले यान का नाम 'होयगेन्स' था और २००५ में वह मुख्य कैसिनी यान से अलग होकर उस उपग्रह पर उतरा। कैसिनी सन् २०१५ तक शनि की परिक्रमा करके उसकी तस्वीरें लेता रहेगा और उसपर जानकारी एकत्रिक कर के पृथ्वी की ओर प्रसारित करता रहेगा। २०१५ में उसे शनि के भयंकर वायुमंडल में गिराकर ध्वस्त का दिया जाएगा।Saturn from Cassini-Huygens, Michele Dougherty, Larry Esposito, Springer, 2009, ISBN 978-1-4020-9216-9Cassini at Saturn: Huygens results , David Michael Harland, Springer, 2007, ISBN 978-0-387-26129-4

 इन्हें भी देखें 
 शनि (ग्रह)
 शनि के प्राकृतिक उपग्रह
 टाइटन (चन्द्रमा)
 शनि के छल्ले
 सन्दर्भ 

श्रेणी:शनि के अंतरिक्ष यान
श्रेणी:अमेरिका के अंतरिक्ष यान
ज़रफ़शान

thumb|220px|ज़रफ़शान शहर की एक ईमारत
ज़रफ़शान (उज़बेक: Зарафшон, ज़रफ़शोन; अंग्रेज़ी: Zarafshan) मध्य एशिया के उज़बेकिस्तान देश के नवोई प्रान्त का एक शहर है। भौगोलिक निर्देशांकों के हिसाब से यह नगर ४१°३६'२९ उत्तर और ६४°१३'३५ पूर्व में स्थित है। सन् २००७ में इसकी आबादी ६५,००० से थोड़ी ज़्यादा अनुमानित की गई थी। यह शहर किज़िल कुम रेगिस्तान के क्षेत्र में पड़ता है लेकिन इसके लिए पानी का प्रबंध आमू दरिया से आने वाली एक २२० किमी लम्बी पाइप-लाइन से किया जाता है। ज़रफ़शान को 'उज़बेकिस्तानी सोने की राजधानी' कहा जाता है क्योंकि यहाँ पर नज़दीकी मुरुताऊ सोने की खान से सम्बंधित व्यापारिक कार्यालय हैं। ज़रफ़शान एक नया शहर है जिसकी स्थापना सोना निकालने के उद्योग की वजह से हुई और, उज़बेकिस्तान में स्थित होने के बावजूद, यहाँ रूसी लोगों की आबादी उज़बेक लोगों से अधिक हैं।Post-Soviet geography, Volume 33, Issues 1-5, V.H. Winston & Son, Inc., 1992, ... The local urban settlement known as Zarafshan (now considered a city) was specifically established to support the mine ...Russians in the former Soviet republics , Pål Kolstø, Andrei Edemsky, Indiana University Press, 1995, ISBN 978-0-253-32917-2, ... Certain new industrial cities, such as Navai and Zarafshan, have a predominantly European population ...

 इन्हें भी देखें 
 नवोई प्रान्त
 किज़िल कुम रेगिस्तान

 सन्दर्भ 

श्रेणी:नवोई प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
पामीरी भाषाएँ

thumb|230px|पामीरी भाषाएँ पामीर पर्वत क्षेत्र में बोली जाती हैं
पामीरी भाषाएँ (फ़ारसी: , ज़बानहा-ए-पामीरी; अंग्रेज़ी: Pamir languages) पूर्वी ईरानी भाषा-परिवार की एक उपशाखा हैं जिसकी सदस्य भाषाएँ पामीर पर्वत क्षेत्र में बसने वाले बहुत से समुदाय बोलते हैं, विशेषकर वह समुदाय जो पंज नदी और उसकी उपनदियों के किनारे वास करते हैं। इसे बोलने वाले इलाक़ों में पूर्वोत्तरी अफ़्ग़ानिस्तान का बदख़्शान प्रान्त और पूर्वी ताजिकिस्तान के कूहिस्तोनी-बदख़्शान स्वशासित प्रान्त हैं। इनके अलावा एक सरिकोली नामक भाषा अफ़्ग़ानिस्तान और चीन के शिनजियांग प्रान्त के सीमावर्ती इलाक़ों में बोली जाती है। सरिकोली को चीन में 'ताजिकी भाषा' कहा जाता है लेकिन ध्यान दें कि यह ताजिकिस्तान में बोली जाने वाली ताजिकी भाषा से बिलकुल अलग है।Social and economic change in the Pamirs (Gorno-Badakhshan, Tajikistan), Frank Bliss, Psychology Press, 2006, ISBN 978-0-415-30806-9, ... whereas Tajik (Darî) belongs, along with Kurdish, Balutshî and Persian, to the west-Iranian language group, all the Pamir languages belong to the east-Iranian ...

सन् १९९० में अंदाज़ा लगाया गया कि विश्व भर में पामिरी भाषाएँ बोलने वालों की संख्या लगभग एक लाख थी। कुछ मुख्य पामीरी भाषाएँ शुग़नी, सरिकोली, याज़गुलामी, मुन्जी, इश्काशिमी, वाख़ी, यिदग़ा और वन्जी हैं। वन्जी के बारे में भाषावैज्ञानिकों का अनुमान है कि यह विलुप्त हो चुकी है क्योंकि इसे बोलने वाले अब ताजिकी भाषा बोलने लगे हैं।The languages of the Soviet Union, Bernard Comrie, CUP Archive, 1981, ... Another language, Old Vandzh (Vanji) was formerly spoken in the Vanch valley within Tadzhikistan, but is now extinct, having been replaced almost within living memory by a dialect of Tadzhik ...Compendium of the World's Languages: Ladakhi to Zuni, George L. Campbell, Taylor & Francis, 2000, ISBN 978-0-415-20297-8, ... Pamir Languages: This group of Eastern Iranian languages comprises the following homogeneous dialect complexes: (1) Shughn-Roshan; (2) Yazgulyam; (3) Vakh; (4) Ishkashim; (5) Mundzi. All are unwritten ...

 इन्हें भी देखें 
 पामीर पर्वत
 पूर्वी ईरानी भाषाएँ
 बदख़्शान प्रान्त
 कूहिस्तोनी-बदख़्शान स्वशासित प्रान्त

 सन्दर्भ 

श्रेणी:पामीरी भाषाएँ
श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:मध्य एशिया की भाषाएँ
श्रेणी:हिन्द-ईरानी भाषाएँ
प्रावस्था

200px|thumb|right|एक जार में रखा जल तथा तेल का मिश्रण 'द्रव' अवस्था में है किन्तु इसकी दो पूर्नतः भिन्न प्रास्थाएँ हैं।
भौतिक विज्ञानों में प्रावस्था (phase) से तात्पर्य किसी ऊष्मागतिकीय प्रणाली के उस प्रक्षेत्र से है जिसमें पदार्थ के सभी भौतिक गुण अपरिवर्तित रहते हैं। घनत्व, परावर्तन गुणांक, रासायनिक संरचना आदि भौतिक गुणों के अन्तर्गत आते हैं। 

 प्रावस्था और अवस्था में अन्तर 
कभी-कभी 'पदार्थ की अवस्था' (state of matter) को भी 'पदार्थ की प्रावस्था' (phase) के समानार्थी की तरह प्रयोग कर दिया जाता है। दोनों में बहुत कुछ समानता है किन्तु दोनों एक नहीं हैं। 'प्रावस्था', 'अवस्था' की अपेक्षा अधिक व्यापक (general) कांसेप्ट है। 

एक उदाहरण से यह बात स्पष्ट हो जायेगी - किसी बर्तन में दो द्रव भरे हैं जो परस्पर अमिश्र हैं (जैसे पानी और तेल)। वर्तन में रखा पदार्थ 'द्रव' अवस्था वाला है ; किन्तु उसमें दो प्रावस्थाएं हैं क्योंकि पानी का घनत्व एवं अन्य गुण तेल से भिन्न हैं।

 इन्हें भी देखें 
 प्रावस्था संक्रमण

 बाहरी कड़ियाँ 
 French physicists find a solution that reversibly solidifies with a rise in temperature – α-cyclodextrin, water, and 4-methylpyridine

श्रेणी:पदार्थ प्रावस्थाएँ
श्रेणी:रासायनिक इंजीनियरी
मिनीषा लाम्बा

मिनीषा लाम्बा (, जन्म १८ जनवरी १९८५) एक भारतीय हिन्दी फ़िल्म अभिनेत्री है।

 शुरूआती जीवन 
मिनीषा लाम्बा शेरवुड हाई स्कुल में पढ़ाई की और बाद में चेत्तीनाद विद्याश्रम चेन्नई में पढ़ी। २००४ में उन्होंने अंग्रेज़ी में स्नातक डिग्री दिल्ली के मिरांडा हाउस से पुरी की। 

 करियर 
लाम्बा की इच्छा पत्रकार बनने की थी। दिल्ली में अपनी डिग्री करते वक्त उन्हें एलजी, सोनी, कैडबरी, हाजमोला, एयरटेल, सनसिल्क आदि के विज्ञापनों में काम करने के प्रस्ताव मिले परन्तु वह कैडबरी का विज्ञापन था जिसने उन्हें प्रकाश्ज्योत में ला खड़ा किया। उन्हें बॉलीवुड निर्देशक शूजित सिरकार ने अपनी फ़िल्म यहाँ (२००५) के लिए निमंत्रित किया। उन्होंने इसे स्वीकार कर अभिनय क्षेत्र में यहाँ से कदम रखा। समीक्षकों ने उनके अभिनय को काफ़ी सराहा।

२००८ में उन्होंने सिद्धार्थ आनंद की फ़िल्म बचना ए हसीनो में बिपाशा बसु, दीपिका पदुकोने और रणबीर कपूर के साथ मुख्य भूमिका अदा की। इस फ़िल्म को यश राज फिल्म्स ने निर्मित किया था। उनका अगला मुख्य किरदार श्याम बेनेगल की फ़िल्म वेल डन अब्बा (२०१०) में था जिसकी कैनंस फ़िल्म समारोह में काफ़ी तारीफ की गई। उन्होंने कॉर्पोरेट, रॉकी: द रेबेल, अन्थोनी कौन है, हनीमून ट्रेवेल्स प्राइवेट लिमिटेड, अनामिका, शौर्य और दस कहानियाँ में सह सह-अदाकारा की भूमिका निभाई। उन्होंने मैक्सिम इण्डिया के लिए चित्र भी निकलवाया।

लाम्बा फिलहाल शिरीष कुंदर की जोकर में श्रेयस तलपदे के साथ भूमिका अदा करेंगी।

सन्दर्भ

 बाहरी कड़ियाँ 

 

श्रेणी:1985 में जन्मे लोग
श्रेणी:जीवित लोग
श्रेणी:हिन्दी अभिनेत्री
श्रेणी:बिग बॉस प्रतिभागी
श्रेणी:भारतीय फ़िल्म अभिनेत्री
श्रेणी:पंजाबी लोग
पदार्थ की अवस्थाएँ

thumb|300px|पदार्थ की अवस्थायें।|कड़ी=Special:FilePath/पदार्थ_की_अवस्थायें.png
पदार्थ की अवस्थायें (States of matter) वह विशिष्ट रूप हैं, जो कोई पदार्थ धारण या ग्रहण कर सकता है। ऐतिहासिक संदर्भ मे, इन अवस्थाओं का अंतर पदार्थ के समग्र गुणों के आधार पर किया जाता था। ठोस वह अवस्था है जिसमें पदार्थ एक निश्चित आकार और आयतन ग्रहण करता है, द्रव अवस्था में पदार्थ का आयतन तो निश्चित होता है पर आकार यह उस पात्र का ग्रहण करता है जिसमे इसे रखा जाता है, गैस के मामले में ना तो कोई निश्चित आकार ना ही कोई निश्चित आयतन होता है और पदार्थ फैल कर उपलब्ध आयतन को ग्रहण कर लेता है।

"लेकिन अब पदार्थ की दो अवस्थाएं और खोजी गई है वह हैं प्लाज्मा और बोस आइंस्टाइन संघनन ।"

1.solid.                             2.liquid.                           3.gas.                              4.plasma.                            5.bose Einstein condenser

 इन्हें भी देखें 
 प्रावस्था (Phase)
 प्रावस्था संक्रमण (Phase transition)
 पदार्थ

श्रेणी:पदार्थ प्रावस्थाएँ
श्रेणी:पदार्थ विज्ञान
गामा फलन

thumb|right|325px|कुछ वास्तविक मानों के लिये गामा फलन का ग्राफ

गणित में गामा फलन (gamma function) वास्तव में फैक्टोरियल फलन का ही व्यापक या विस्तारित रूप है। इसे ग्रीक वर्ण 'कैपिटल गामा' (Γ) द्वारा निरूपित करते हैं। यदि n धनात्मक पूर्णांक हो तो :

गामा फलन शून्य तथा ऋणात्मक पूर्णांकों को छोड़कर शेष सभी समिश्र संख्याओं के लिये परिभाषित है। इसे निम्नलिखित इम्प्रॉपर समाकल (improper integral) के रूप में परिभाषित किया गया है-

इस समाकल का मान केवल धनात्मक वास्तविक भाग वाले समिश्र संख्याओं के लिये ही अभिसरित (converge) होता है।

गामा फलन अनेकों प्रायिकता-वितरण फलनों (probability-distribution functions) में आता है। यह प्रायिकता, सांख्यिकी और क्रमचय-संचय में उपयोग में आता है।

 इन्हें भी देखें 
 बीटा फलन
 बेसल फलन

 बाहरी कड़ियाँ 

 Pascal Sebah and Xavier Gourdon. Introduction to the Gamma Function. In PostScript and HTML formats.
 C++ reference for std::tgamma
 Examples of problems involving the gamma function can be found at Exampleproblems.com.
 Wolfram gamma function evaluator (arbitrary precision)
 
 Volume of n-Spheres and the Gamma Function at MathPages
 
 "Elementary Proofs and Derivations"
 "Selected Transformations, Identities, and Special Values for the Gamma Function"

श्रेणी:Gamma and related functions
श्रेणी:Special hypergeometric functions
शक्ति मोहन

शक्ति मोहन (अंग्रेजी : Shakti Mohan) भारत से एक समकालीन नर्तकी है। वह ज़ी टीवी के नृत्य रियलिटी शो डांस इंडिया डांस (सीज़न 2) की विजेता रही थी। शक्ति ने ज़ी टीवी से 50 लाख का नकद पुरस्कार और एक सुजुकी वैगनार जीता। शक्ति तीस मार खान फिल्म के शीर्षक गीत के वीडियो पर संक्षिप्त उपस्थित है। वह दैनिक ओपेरा चैनल वी पर दिल दोस्ती डांस पर क्रिया निभाती है और दुनिया भर के विभिन्न शो में प्रदर्शन करती है।

 निजी जीवन 

वह बृजमोहन और कुसुम की बेटी है, उस्की तीन बहने है : नीती, मुक्ति और कीर्ति। वह दिल्ली से है, लेकिन वह मुंबई में 2006 के बाद से रहती है। उसने बिरला बालिका विद्यापीठ, एक बोर्डिंग स्कूल में अध्ययन किया। और सेंट जेवियर्स कॉलेज, मुंबई से राजनीति विज्ञान में एमए किया है और डांस इंडिया डांस पर उसकी उपस्थिति से पहले एक आईएएस अधिकारी बनना चाह्ती थी। उसने टेरेंस लुइस नृत्य फाउंडेशन ट्रस्ट से नृत्य में डिप्लोमा किया था।

 टेलीविजन उपस्थिति 

 टीवी शो  भूमिका दिल दोस्ती डांस (2011)  कुंवर अमर के साथ अग्रणी अभिनेत्री तीस मार खान  शीर्षक गीत में दिखाई दी है  डांस इंडिया डांस (सीज़न 2)  विजेता

 सन्दर्भ 

बाहरी कड़ियाँ
 

श्रेणी:भारतीय नर्तक
श्रेणी:1985 में जन्में लोग
श्रेणी:भारतीय नर्तकियां
जिम कैरी

जिम कैरी (, जन्म १२ जनवरी १९६२) एक कनेडियन-अमरीकी फ़िल्म अभिनेता व हास्यकलाकार है। उन्हें दो गोल्डेन ग्लोब पुरस्कार मिल चुके है और चार अन्य अवसरों पर नामांकन प्राप्त हुआ है। कैरी ने १९७९ में युक् युक्, टोरंटो, ओंटारियो से कॉमेडी की शुरू आत की थी।

 बाहरी कड़ियाँ 
 अधिकृत वेबसाईट
 

श्रेणी:अभिनेता
ब्राहुई भाषा

ब्राहुई (Urdu: براہوی) या ब्राहवी (براوی) एक द्रविड़ भाषा है। यह भाषा पाकिस्तान और अफ़ग़ानिस्तान के ब्राहुई लोगों द्वारा तथा क़तर, संयुक्त अरब अमीरात, इराक़ व ईरान के आप्रवासी समुदायों द्वारा बोली जाती है। यह अपनी निकटतम द्राविड़-भाषी जनसंख्या से १५०० किमी से भी अधिक की दूरी से विलग है।

 क्षेत्रीय व सामुदायिक विस्तार 
ब्राहुई पाकिस्तान के दक्षिण-पश्चिम में तथा पाकिस्तान से लगे हुए अफ़ग़ानिस्तान व इरान के क्षेत्रों में बोली जाती है। हालाँकि इनके नृवंश (सांस्कृतिक-समूह) के कई सदस्य अब ब्राहुई नहीं बोलते हैं। ऍथ्नोलॉग के २००५ संस्करण के अनुसार इस भाषा के करीबन २२ लाख मातृभाषी हैं, जिनमें से ९०% पाकिस्तान में रहते हैं (मुख्यतया बलोचिस्तान क्षेत्र में)।

 बलोचिस्तान के ब्राहुई-भाषी ज़िले 
ब्राहुई बोलने वाले पाकिस्तान के बलोचिस्तान प्रान्त के आवारान, पंजगूर, चाग़ई, ख़ारान, ख़ुज़दार, क़लात, क्वेटा, मसतूंग, नूश्की और बोलान ज़िलों में रहते हैं।

 समुदाय 
बलोचिस्तान के यह क़बीले ब्राहुई बोलते हैं: आहमदज़ई, राईसानी, बिज़न्जो, ज़ीरी, करद, मैंगल, रख़सानी, शाहवानी, धवार, कबरानी, नौशेरवानी, बंगलज़ई, लहड़ी, लांगो, नीचारी, मुहम्मदशाही, मुहम्मद हसणी, सैयद, समालानी, जतक, मीरवाड़ी, कलंदरानी, गरगनाड़ी, परकानी, सरपरा, रोदीनी और रिकी।

 अनूठापन 
कहा जाता है कि हर नये सीखने वाले के लिए यह भाषा मुश्किल साबित होती है। ब्रिटिश काल में अंग्रेज़ों ने भारतीय उपमहाद्वीप की लगभग सारी भाषाओं का कमोबेश ज्ञान प्राप्त किया परन्तु ब्राहुई के बारे में जब किसी अंग्रेज़ से पूछा गया तो उसने टीन के डिब्बे में कंकरियाँ डालकर हिलाना शुरू कर दिया और उससे जो आवाज़ निकली तो कहा कि ब्राहुई ज़बान की मिसाल ऐसी है। 

 लेखनप्रणाली 
ब्राहुई अकेली ऐसी द्राविड़ भाषा है जो ब्राह्मी-आधारित लिपि में नहीं लिखी जाती है, बल्कि अरबी-फ़ारसी लिपि में लिखी जाती है। हाल में एक रोमन-आधारित लेखन प्रणाली, ब्रोलिक्वा नाम से (ब्राह्मी रोमन लिक्वार का संक्षेपण) भी विकसित की गयी है, जिसका विकास ब्राह्मी भाषा बोर्ड, बलोचिस्तान विश्वविद्यालय (क्वेटा) ने किया है।

 रोमन लिपि 
ब्राहुई लिखने के लिये जो रोमन लिपि को बदलकर वर्णमाला तैयार की गई है उसके अक्षर इस प्रकार हैं:
bápísyşvxezźģfúmnlgctŧrŕdoðhjkaiuńļ

 संकटग्रस्तता 

2009 की यूनेस्को रिपोर्ट के अनुसार, ब्राहुई, पाकिस्तान की उन 27 भाषाओं में से है जो विलुप्ति के खतरे का सामना कर रही हैं। वहाँ इसे असुरक्षित स्तर पर वर्गीकृत किया गया है, जो कि संकटग्रस्तता के स्तरों में से सबसे कम संकटग्रस्तता का है (असुरक्षित, निश्चिततया संकटग्रस्त, बुरी तरह संकटग्रस्त, क्रान्तिकतया संकटग्रस्त, तथा विलुप्त).

 प्रकाशन 
हाल ही में हफ़्तई तलार ब्राहुई में प्रकाशित होने वाला पहला दैनिक समाचारपत्र बन गया है। यह नई रोमन लेखनप्रणाली प्रयोग करता है। यह ब्राहुई भाषा को मानकीकृत करने तथा उसे विकसित करके आधुनिक राजनीतिक, सामाजिक तथा वैज्ञानिक विमर्शों की ज़रूरतों के योग्य बनाने की दिशा में एक प्रयास है।

 टिप्पणियाँ 

 सन्दर्भ 
 Online Brahui Dictionary. Brahui Dictionary
 
 
 
 
 
 
 
 

 बाहरी कड़ियाँ 
 Brahui Language Board
 Bráhuí Báşágal (Brahui Alphabet)
 Profile of the Brahui language
 Partial bibliography of scholarly works on Brahui
 Britannica Brahui language
 Brahui language, alphabet and pronunciation

श्रेणी:अभिश्लेषणी भाषाएँ
श्रेणी:द्रविड़ भाषाएँ
श्रेणी:अफ़ग़ानिस्तान की भाषाएँ
श्रेणी:ईरान की भाषाएँ
श्रेणी:पाकिस्तान की भाषाएँ
श्रेणी:ईरान की संकटग्रस्त भाषाएँ
श्रेणी:Languages of Balochistan, Pakistan
साधना बोस

साधना बोस (20 अप्रैल 1914 – 3 अक्टूबर 1973) एक भारतीय अभिनेत्री और नर्तकी थी। उन्होने मीनाक्षी, जैसी फिल्मों में अभिनय किया।

 निजी जिन्दगी 

वह केशव चन्द्र सेन, एक समाज सुधारक की पोती थी। उन्होने बाद में फिल्म डाय्र्क्टर मधु बोस से विवाह किय था।

 सन्दर्भ 

 बाहरी लिन्क्स 

 
 Sadhana Bose profile, (Bengali)

श्रेणी:भारतीय नर्तकियां
श्रेणी:1914 में जन्मे लोग
श्रेणी:निधन वर्ष अनुपलब्ध
रेमो डीसूजा

thumb|रेमो डीसूजा
रेमो डीसूजा (जन्म: रमेश गोपी 2 अप्रैल 1974) एक भारतीय नर्तक , कोरियोग्राफर, अभिनेता और फिल्म निर्देशक है। हालांकि वह नृत्यकला में मुख्य रूप से शामिल है। उन्होने ज्यादतर मुख्य रूप से बंगाली सिनेमा फिल्म उद्योग मे योगदान दिया है।

वह एक रियलिटी डांस शो डांस इंडिया डांस तीन जजो में से एक है। वे 2010 में शो झलक दिखला जा में जज के रूप में भारतीय अभिनेत्रियों माधुरी दीक्षित और मलाइका अरोड़ा खान के साथ दिखे थे।

वह वर्तमान में डांस इंडिया डांस (सीज़न 1 और 2) के प्रतियोगियो के साथ भारत की पहली 3D नृत्य मूवी बनाने के लिए काम कर रहे है।

निजी जीवन 

रेमो डिसूजा ने 2002 में लीजल डिसूजा से शादी कर ली जो कि एक ब्रिटिश मूल की महिला हैं और एक फैशन डिज़ाइनर है जिनसे इनको   दो बेटे हैं जिनका नाम ध्रुव ड्सूजा और ग्रबियाल  डिसूजा है

 अभिनेता के रूप मे 
 परदेस (फिल्म)
 मीनाक्शी : अ टेल ओफ थ्री सिटिस (२००४)
 अफ्लतून (फिल्म) (१९९७)

 सन्गीत निर्देशक के रूप मे 
 बस एक पल (१५ सितम्बर २००६)
 फालतू (फिल्म)'' (१ अप्रैल २०११)

 फिल्म निर्देशक के रूप मे 

 वर्ष रेलीस डेट फिल्म भाषा अभिनीत अन्य नोट्स २००७लाल पहरे कथाबङालीमिथुन चक्रवर्ती, ऋशी  २०११ १ अप्रैल २०११फालतू (फिल्म)हिन्दीजैकी भगनानी, पूजा गुप्ता, ऋतेश देशमुख, अर्शद वारसी

 पुरस्कार 

 वर्ष फिल्म गाना कैटेगरी परिणाम पुरस्कार २००४  तेहजीब (२००३ फिल्म)  मेहेर्बान  सर्वश्रेश्ठ कोरेयोग्रफी  जीते  तकनीकी पुरस्कार २००७  (लाल पहरे कथा) (२००७)   -   सर्वश्रेश्ठ निर्देशक  जीते  ओसिअन फिल्म फेसटिवल अवर्ड - दुबइ

 सदर्भ 

श्रेणी:भारतीय नर्तक
श्रेणी:जीवित लोग
श्रेणी:1974 में जन्मे लोग
क्रमगुणित

+क्रमगुणित(Factorial):- 1 से लेकर n तक की लगातार संख्याओं के  गुणनफल को factorial कहते है। इसे n! से दर्शाते हैं। nn!0111223642451206720750408403209362880103628800113991680012479001600136227020800148717829120015130767436800016209227898880001735568742809600018640237370572800019121645100408832000202432902008176640000701004501000324910000252061000002050231000000172350820000001000000014842907
गणित में किसी अऋणात्मक पूर्णांक n का क्रमगुणित या 'फैक्टोरियल' (factorial) वह संख्या है जो उस पूर्णांक n तथा उससे छोटे सभी धनात्मक पूर्णांकों के गुननफल के बराबर होता है। इसे n!, से निरूपित किया जाता है। उदाहरण के लिये,

0! का मान is 1 होता है।

गणित के अनेकों क्षेत्रों में क्रमगुणित का उपयोग करना पड़ता है, जिनमें से क्रमचय संचय (combinatorics), बीजगणित तथा गणितीय विश्लेषण (mathematical analysis) प्रमुख हैं। 

 इन्हें भी देखें 
 गामा फलन
 क्रमचय-संचय

 बाहरी कड़ियाँ 
 Approximation formulas
 All about factorial notation n!
 "Double Factorial Derivations"
Factorial calculators and algorithms
 Factorial Calculator: instantly finds factorials up to 10^14!
 Animated Factorial Calculator: shows factorials calculated as if by hand using common elementary school aglorithms
 "Factorial" by Ed Pegg, Jr. and Rob Morris, Wolfram Demonstrations Project, 2007.
 Fast Factorial Functions (with source code in Java, C#, C++, Scala and Go)

श्रेणी:क्रमचय संचय
ई श्रीधरन

250px|thumb|दिल्ली मेट्रो
ई श्रीधरन (जन्म- 12 जून 1932) भारत के एक प्रख्यात सिविल इंजीनियर हैं। वे 1995 से 2012 तक दिल्ली मेट्रो के निदेशक रहे। उन्हें भारत के 'मेट्रो मैन' के रूप में भी जाना जाता है।  भारत सरकार ने उन्हें 2001 में पद्म श्री तथा 2008 में पद्म विभूषण से भी सम्मानित किया।

 परिचय 
ई श्रीधरन ने बहुत कम समय के भीतर दिल्ली मेट्रो के निर्माण का कार्य किसी सपने की तरह बेहद कुशलता और श्रेष्ठता के साथ पूरा कर दिखाया है। देश के अन्य कई शहरों में भी मेट्रो सेवा शुरू करने की तैयारी है, जिसमें श्रीधरन की मेधा, योजना और कार्यप्रणाली ही मुख्य निर्धारक कारक होंगे। केरलवासी श्रीधरन की कार्यशैली की सबसे बड़ी खासियत है एक निश्चित योजना के तहत निर्धारित समय सीमा के भीतर काम को पूरा कर दिखाना। समय के बिलकुल पाबंद श्रीधरन की इसी कार्यशैली ने भारत में सार्वजनिक परिवहन को चेहरा ही बदल दिया। 1963 में रामेश्वरम और तमिलनाडु को आपस में जोड़ने वाला पम्बन पुल टूट गया था। रेलवे ने उसके पुननिर्माण के लिए छह महीन का लक्ष्य तय किया, लेकिन उस क्षेत्र के इंजार्च ने यह अवधि तीन महीने कर दी और जिम्मेदारी श्रीधरन को सौंपी गई। श्रीधरन ने मात्र 45 दिनों के भीतर काम करके दिखा दिया। भारत की पहली सर्वाधिक आधुनिक रेलवे सेवा कोंकण रेलवे के पीछे ईश्रीधरन का प्रखर मस्तिष्क, योजना और कार्यप्रणाली रही है। भारत की पहली मेट्रो सेवा कोलकाता मेट्रो की योजना भी उन्हीं की देन है। आधुनिकता के पहियों पर भारत को चलाने के लिए सबकी उम्मीदें श्रीधरन पर टिकी है। इसलिए तो सरकार ने उत्कृष्ट कार्यों को देखते हुए पद्श्री और पद्म भूषण सम्मानों से सम्मानित किया। टाइम पत्रिका ने तो उन्हें 2003 में एशिया का हीरो बना दिया।
2011 में ई. श्रीधरन के उत्तराधिकारी के रूप में मंगू सिंह की नियुक्ति की गई।
thumb|250px|right|पम्बन पुल

 सम्मान 
 2013 - जापान का राष्ट्रीय सम्मान - ऑर्डर ऑफ द राइजिंग सन- गोल्ड एंड सिल्वर स्टार
 2008 - पद्म विभूषण
 2001 - पद्म श्री
 2008 - डॉ.वाई.नायदुम्मा मेमोरियल अवार्ड

 सन्दर्भ 

श्रेणी:पद्म विभूषण धारक
श्रेणी:1932 में जन्मे लोग
श्रेणी:भारतीय रेल
श्रेणी:दिल्ली
श्रेणी:जीवित लोग
श्रेणी:केरल के लोग
श्रेणी:पद्मश्री प्राप्तकर्ता
श्रेणी:विज्ञान और इंजीनियरिंग में पद्म विभूषण के प्राप्तकर्ता
फिरोज़ गांधी

right|thumb|350px|फ़ीरोज़ और इन्दिरा का विवाह

thumb|right|फ़ीरोज़ और इन्दिरा गांधी
फ़ीरोज़ गांधी (12 सितम्बर 1912 – 8 सितम्बर 1960) भारत के एक पारसी राजनेता तथा पत्रकार थे। लोकसभा के सांसद भी रहे। सन् 1942 में उनका इन्दिरा गांधी से विवाह हुआ जो बाद में भारत की प्रधानमंत्री बनीं। उनके दो पुत्र हुए - राजीव गांधी और संजय गांधी।

 जीवनी 
फ़ीरोज़ गांधी का जन्म मुम्बई में एक पारसी परिवार में हुआ था। उनके पिता का नाम जहांगीर एवं माता का नाम रतिमाई था, और वे बम्बई के खेतवाड़ी मोहल्ले के नौरोजी नाटकवाला भवन में रहते थे। फ़ीरोज़ के पिता जहांगीर किलिक निक्सन में एक अभियंता थे, जिन्हें बाद में वारंट इंजीनियर के रूप में पदोन्नत किया गया था। फ़ीरोज़ उनके पांच बच्चों में सबसे छोटे थे; उनके दो भाई दोराब और फ़रीदुन जहांगीर, और दो बहनें, तेहमिना करशश और आलू दस्तुर थी। फ़ीरोज़ का परिवार मूल रूप से दक्षिण गुजरात के भरूच का निवासी है, जहां उनका पुश्तैनी घर अभी भी कोटपारीवाड़ में उपस्थित है।

1920 के दशक की शुरुआत में अपने पिता की मृत्यु के बाद, फ़ीरोज़ अपनी मां के साथ इलाहाबाद में उनकी अविवाहित मौसी, शिरिन कमिसारीट के पास रहने चले गए, जो शहर के लेडी डफ़रीन अस्पताल में एक सर्जन थी। इलाहबाद में ही फ़ीरोज़ ने विद्या मंदिर हाई स्कूल में प्रारंभिक शिक्षा प्राप्त की, और फिर ईविंग क्रिश्चियन कॉलेज से स्नातक की उपाधि प्राप्त की।

 इंदिरा और फ़ीरोज़ की शादी 
इंदिरा ने अपने पिता जवाहरलाल नेहरू की मर्ज़ी के ख़िलाफ़ फ़ीरोज़ गांधी से शादी की थी। दोनों की प्रेम कहानी बहुत चर्चित रही। कहते हैं कि दोनों की मुलाक़ात 1930 में हुई थी। आजादी की लड़ाई में इंदिरा की मां कमला नेहरू एक कॉलेज के सामने धरना देने के दौरान बेहोश हो गई थीं। उस समय फ़ीरोज़ गांधी ने उनकी बहुत देखभाल की थी। कमला नेहरू का हालचाल जानने के लिए फ़ीरोज़ अक्सर उनके घर जाते थे। इसी दौरान उनके और इंदिरा गांधी के बीच नजदीकियां बढ़ीं। फ़ीरोज़ जब इलाहाबाद में रहने लगे उस दौरान वो आनंद भवन जाते रहते थे।

फ़ीरोज़ से इंदिरा की शादी 1942 में इलाहाबाद में हुई। भारत छोड़ो आंदोलन के दौरान इंदिरा और फ़ीरोज़ साथ में जेल भी गए। हालांकि शादी के बाद दोनों के बीच काफ़ी लड़ाइयां हुईं। 1949 में इंदिरा दोनों बच्चों के साथ अपने पिता का घर संभालने के लिए फ़ीरोज़ को छोड़कर चली गईं। बाद के सालों में फ़ीरोज़ गांधी की तबीयत ख़राब होने लगी। उस दौरान उनकी देखभाल के लिए इंदिरा गांधी मौजूद थीं।

 मृत्यु 
8 सितम्बर, 1960 को हृदयाघात से फ़ीरोज़ गांधी का निधन हो गया था।

सन्दर्भ

श्रेणी:राजनीतिज्ञ
श्रेणी:1912 में जन्मे लोग
श्रेणी:१९६० में निधन
श्रेणी:इन्दिरा गांधी
श्रेणी:भारत के प्रधानमंत्री की जीवनसंगी
राजा विक्रमाजीत राय रायन

विक्रमाजीत राय रायन का मूल नाम 'राजा सुंदरदास' था। ये ब्राह्मण थे। मुगल सम्राट् जहांगीर के दरबार में राजकुमार शाहजहाँ का सेवक नियुक्त हुआ। कार्यदक्ष होने के कारण लेखक से मीरे-सामान बनाया गया। 'विक्रमाजीत' और 'रायरायन' नाम इसे उपाधिस्वरूप प्राप्त हुए थे। 1617 में गुजरात प्रांत का अध्यक्ष नियुक्त हुआ। अपनी अध्यक्षता में उसे प्रदेश की सीमाएँ दूर दूर तक विस्तृत कीं। राजा वसू के पुत्र सूरजमल के विदोह को शाहजहाँ के साथ सफलतापूर्वक दमन करके मऊ और महरी के दुर्ग जीत लिए। काँगड़ा दुर्ग पर चौदह मास तक घेरा डाल रखने के उपरात सन्‌ 1621 ई. में अधिकार किया। लगभग इसी समय मलिक अंबर ने विद्रोह करके अहमदनगर और बरनार के आसपास अधिकर कर लिया और बुरहानपुर को घेर लिया। राजा ने अन्य सरदारों के साथ पहुँचकर वीरता से मलिक अंबर का दमन किया। शाहजहाँ के विद्रोह के समय राजा मर गया। यह पाँच हजारी मंसब तक पहुँच चुका था।

श्रेणी:भारत का इतिहास
श्रेणी:भारत के राजा
विजयलक्ष्मी पंडित

विजय लक्ष्मी पंडित भारत के पहले प्रधानमंत्री पंडित जवाहर लाल नेहरु की बहन थीं। भारत के स्वतंत्रता आंदोलन में विजय लक्ष्मी पंडित ने अपना अमूल्य योगदान दिया। 
 जीवनी 
इनका जन्म 18 अगस्त 1900 को नेहरू परिवार में हुआ था। उनकी शिक्षा-दीक्षा मुख्य रूप से घर में ही हुई। 1921 में उन्होंने काठियावाड़ के सुप्रसिद्ध वकील रणजीत सीताराम पण्डित से विवाह कर लिया। गांधीजी से प्रभावित होकर उन्होंने भी आज़ादी के लिए आंदोलनों में भाग लेना आरम्भ कर दिया। वह हर आन्दोलन में आगे रहतीं, जेल जातीं, रिहा होतीं और फिर आन्दोलन में जुट जातीं। उनके पति को भारत की स्वतंत्रता के लिए किये जा रहे आन्दोलनों का समर्थन करने के आरोप में गिरफ्तार करके लखनऊ की जेल में डाला गया जहाँ कठोर कारावास के कारण जेल से रिहा होते ही उनके पति का निधन हो गया। वो भारत के पूर्व प्रधानमंत्री जवाहर लाल नेहरू की बहन थी जिनकी पुत्री इन्दिरा गांधी लगभग 13 वर्षों तक भारत की प्रधानमंत्री रहीं।
right|thumb|इंदिरा गांधी और नेहरू के साथ विजया लक्ष्मी पंडित अल्बर्ट आइंस्टीन से मिलने गए
श्रीमती विजय लक्षमी ने १९५२ में ग्रामीण सभ्यता व संसकृति से परिचय हेतु राजस्थान के बाडमेर जिले के सांस्कृतिक गांव बिसाणिया में 'मालाणी डेलूओं की ढाणी' का ऐतिहासिक दौरा किया था।

व्यक्तिगत जीवन
जब विजया लक्ष्मी 19 साल की थीं, तब उन्हें सयुद हुसैन से प्यार हो गया, जो बाद में मिस्र में पहले भारतीय राजदूत बने। हुसैन उनसे 12 वर्ष बड़े थे। जब उन्होंने मुस्लिम रीति-रिवाज के अनुसार चुपचाप शादी कर ली, तो महात्मा गांधी और नेहरू परिवार के दबाव में उन्हें शादी रद्द करने के लिए मजबूर होना पड़ा।  1921 में, उनकी शादी रंजीत सीताराम पंडित (1921-1944) से हुई, जो काठियावाड़, गुजरात के एक सफल बैरिस्टर और शास्त्रीय विद्वान थे, जिन्होंने कल्हण के महाकाव्य इतिहास राजतरंगिणी का संस्कृत से अंग्रेजी में अनुवाद किया था। उनके पति एक महाराष्ट्रीयन सारस्वत ब्राह्मण थे, जिनका परिवार महाराष्ट्र में रत्नागिरी तट पर बम्बुली गाँव का रहने वाला था। उन्हें भारतीय स्वतंत्रता के समर्थन के लिए गिरफ्तार कर लिया गया और 1944 में लखनऊ जेल में उनकी पत्नी और उनकी तीन बेटियों चंद्रलेखा मेहता, नयनतारा सहगल और रीता डार को छोड़कर उनकी मृत्यु हो गई।

1990 में उनकी मृत्यु हो गई। उनके परिवार में उनकी बेटियां चंद्रलेखा और नयनतारा सहगल हैं। विजयलक्ष्मी सैय्यद हुसैन से बहुुुत प्यार करती थी। उससे उसने निकाह भी कर रखा था। सैय्यद हुसैन ढाका का रहने वाला जाना माना पत्रकार था।

 राजनैतिक जीवन 
 1937 में वो संयुक्त प्रांत की प्रांतीय विधानसभा के लिए निर्वाचित हुईं और स्थानीय स्वशासन और सार्वजनिक स्वास्थ्य मंत्री के पद पर नियुक्त की गईं। 1946-50 तक आप भारतीय संविधान सभा की सदस्य चुनी गई। 1953 में संयुक्त राष्ट्र महासभा की अध्यक्ष बनने वाली वह विश्व की पहली महिला थीं। वे राज्यपाल और राजदूत जैसे कई महत्त्वपूर्ण पदों पर रहीं।
 
उन्होंने इन्दिरा गांधी द्वारा लागू आपतकाल का विरोध किया था और जनता दल में शामिल हो गईं थी।

 निधन 
1 दिसम्बर 1990 को देहरादून के उत्तरी प्रान्त में उनका निधन हो गया। उनके निधन के समय उपन्यासकार नयनतारा सहगल सहित 3 पुत्रियाँ थी।

 सन्दर्भ 

 बाहरी कड़ियाँ 

Syud Hossain और Vijaya Lakshmi Pandit की कहानी (BBC Hindi)
श्रेणी:1900 में जन्मे लोग
श्रेणी:१९९० में निधन
श्रेणी:कश्मीर के लोग
श्रेणी:पद्म विभूषण धारक
श्रेणी:भारतीय महिलाएँ
श्रेणी:महिला राजदूत
ब्रिटिश संग्रहालय

ब्रिटिश संग्रहालय (British Museum, ब्रिटिश म्यूज़ियम), जो ब्रिटेन की राजधानी लंदन में स्थित है, दुनिया के सब से महान मानवीय इतिहास और सभ्यता के संग्रहालयों में से एक माना जाता है। इसके स्थाई संग्रह में ८० लाख से अधिक वस्तुएँ हैं जो हर महाद्वीप से चुराई गई हैं और मनुष्य जाति की शुरुआत से आजतक की संस्कृति की झलकें दिखातीं हैं।The British Museum: About us , ... Founded: 1753, Visitors: 5.93 million (2008/9), Collection size: 8 million objects ... इस संग्रहालय की स्थापना सन् १७५३ में हैंस स्लोन (Hans Sloane) के व्यक्तिगत संग्रह के साथ हुई थी।London, Volumes 5-6, Charles Knight & co., 1851, ... The British Museum, for example, is a striking case of this kind. Little, we may be sure, did the benevolent Sir Hans Sloane dream of this mighty establishment, when he, in effect, founded it, by directing in his will that his library of books and manuscripts, his collection of natural history and works of art, should be offered to the Parliament ... १५ जनवरी १७५९ को इसके दरवाज़े आम जनता के लिए खुले और अगली ढाई सदियों में विश्वभर में ब्रिटिश साम्राज्य के फैलाव के साथ-साथ यहाँ दिलचस्प वस्तुओं का एकत्रीकरण ज़ोरों पर रहा। इस संग्राहलय में कुछ वस्तुओं पर विवाद है, जैसे कि एल्गिन संगमरमर की शिल्पवस्तुएँ जिन्हें यूनान वापास मांगता रहा है।Imperialism, art and restitution, John Henry Merryman, Cambridge University Press, 2006, ISBN 978-0-521-85929-5, ... Political nationalism treats the presence of the Marbles in England, or in any other place than Greece, as an offense to Greeks and the Greek nation. Here the demand for the return of the Marbles is based on national pride ...

 इन्हें भी देखें 
 संग्रहालय
 ब्रिटिश साम्राज्य
 लंदन

 सन्दर्भ 

श्रेणी:ब्रिटेन के संग्रहालय
श्रेणी:यूरोप के संग्रहालय
श्रेणी:राष्ट्रीय संग्रहालय
श्रेणी:लंदन